钦定古今图书集成/历象汇编/乾象典/第065卷 > 《白虎通》 > 《八风》
## 钦定古今图书集成/历象汇编/乾象典/第065卷 > 《白虎通》 > 《八风》

风者，何谓也？风之为言萌也，养物成功，所以象八卦。
阳生于五，极于九，五，九四十五日变，变以为风，阴合
阳以生风也。距冬至四十五日，条风至，条者，正也。四
十五日明庶风至，明庶者，迎众也。四十五日清明风
至，清明者，清芒也。四十五日景风至，景，大也，阳气长
养。四十五日凉风至，凉，寒也，行阴气也。四十五日阊阖风至，戒收藏也。四十五日不周风至，不周者，不交
也，阴阳未合化也。四十五日广莫风至，广莫者，大也，
同阳气也。故曰：“条风至，地暖，明庶风至，万物产，清明
风至，物形；乾景风至，棘造实，凉风至，黍禾干，阊阖风
至，生荠麦，不周风至，蛰虫匿；广莫风至，则万物伏，是
以王者承顺之，条风至，则出轻刑，解稽留，明庶风至
则修封疆，理田畴；清明风至则出币帛，使诸侯。景风
至则爵有德，封有功；凉风至则报地德，化四乡；《阊阖》
风至则申象刑，饰囷仓，《不周》风至则筑宫室，修城郭；
《广莫》风至则断大辟，行狱刑。”